
Ministru kabineta sēdes protokollēmums

Informatīvais ziņojums "Informatīvais ziņojums “Par valsts budžeta saistību uzņemšanos Eiropas Savienības programmas “Digitālā Eiropa” līdzfinansētā projekta “SIC Latvia - Latvian Safer Internet Centre VII” īstenošanai”"

· 1. Pieņemt zināšanai iesniegto informatīvo ziņojumu.
· 2. Atļaut Labklājības ministrijai (Bērnu aizsardzības centram) un Viedās administrācijas un reģionālās attīstības ministrijai 2026. – 2028. gadā, sākot ar 2026. gada 1. janvāri, uzņemties papildu valsts budžeta ilgtermiņa saistības projekta "SIC Latvia – Latvian Safer Internet Centre VII" (turpmāk – projekts) īstenošanai Eiropas Savienības programmas "Digitālā Eiropa" ietvaros. Eiropas Komisijas līdzfinansējums projekta īstenošanai plānots, indikatīvi, 887 038 euro apmērā.
· 3. Labklājības ministrijai normatīvajos aktos noteiktā kārtībā sagatavot un iesniegt Finanšu ministrijai finanšu līdzekļu pieprasījumu pārdalei no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" (turpmāk – 80.00.00 programma) 2026. gadam, nepārsniedzot 49 304 euro, kā arī iesniegt priekšlikumu par informatīvajā ziņojumā paredzēto valsts budžeta finansējumu un priekšfinansējumu 2027. un 2028. gadam, nepārsniedzot 335 925 euro, attiecīgā likumprojekta par valsts budžetu kārtējam gadam un vidēja termiņa budžeta ietvaru sagatavošanas procesā.
· 4. Viedās administrācijas un reģionālās attīstība ministrijai normatīvajos aktos noteiktā kārtībā sagatavot un iesniegt Finanšu ministrijai finanšu līdzekļu pieprasījumu pārdalei no 80.00.00 programmas 2026. gadam, nepārsniedzot 85 000 euro, kā arī iesniegt priekšlikumu par informatīvajā ziņojumā paredzēto valsts budžeta finansējumu 2027. un 2028. gadam, nepārsniedzot 175 000 euro, attiecīgā likumprojekta par valsts budžetu kārtējam gadam un vidēja termiņa budžeta ietvaru sagatavošanas procesā.
· 5. Labklājības ministrijai (Bērnu aizsardzības centram) pēc gala maksājuma saņemšanas no biedrības "Latvijas Interneta asociācija" (projekta vadošais partneris) nodrošināt priekšfinansējuma finansēšanai saņemto līdzekļu no valsts budžeta ieskaitīšanu valsts pamatbudžeta ieņēmumos, indikatīvi, 35 021 euro apmērā.

